**МОДЕЛ УГОВОРА**

**-Набавка услуге - техничке подршке и одржавања софтвера за вођење електронског деловодника, решења за централно архивирање података и слика, финансијско – рачуноводственог система и јединственог информационог система установа социјалне заштите (*JISUSZ*), за потребе Центра за заштиту одојчади, деце и омладине, Београд.-**

 **Закључен између уговорних страна:**

**1. "Центар за заштиту одојчади, деце и омладине"**, са седиштем у Београду, ул. Звечанска број 7, ПИБ: 100286755, Матични број: 07094345, који заступа в.д. директора Зоран Милачић (у даљем тексту: **Наручилац – Прималац услуга**)

***и***

**2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***са седиштем у \_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,ПИБ \_\_\_\_\_\_\_\_\_\_\_\_\_\_\_\_\_, Матични број \_\_\_\_\_\_\_\_\_\_\_\_\_\_\_\_\_\_\_\_\_\_,Број рачуна \_\_\_\_\_\_\_\_\_\_\_\_\_\_\_\_\_\_\_\_\_ Назив банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,Телефон: \_\_\_\_\_\_\_\_\_\_\_\_\_\_\_\_\_, Телефакс: \_\_\_\_\_\_\_\_\_\_\_\_\_\_,*

*кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*у даљем тексту: **Понуђач – Давалац услуга**)

**Члан 1.**

* + - 1. Уговорне стране констатују:

- да је наручилац спровео поступак Набавке услуге - техничке подршке и одржавања софтвера за вођење електронског деловодника, решења за централно архивирање података и слика, финансијско – рачуноводственог система и јединственог информационог система установа социјалне заштите (JISUSZ), за потребе Центра за заштиту одојчади, деце и омладине, Београд.

**-** да је Понуђач доставио понуду бр. \_\_\_\_\_ од \_\_\_\_\_\_\_\_\_2025. године, која се налази у прилогу овог Уговора, и саставни је део овог Уговора. (попуњава Наручилац)

**-** да је Наручилац на основу понуде Понуђача и Одлуке о избору најповољније понуде бр. \_\_\_\_ од \_\_\_\_\_\_\_\_2025. године, изабрао Понуђача за услугу техничке подршке и одржавања софтвера за вођење електронског деловодника, решења за централно архивирање података и слика, финансијско – рачуноводственог система и јединственог информационог система установа социјалне заштите (JISUSZ), за потребе Центра за заштиту одојчади, деце и омладине, Београд. (попуњава Наручилац).

**Члан 2.**

Предмет Уговора је пружање услуга одређених у Опису и спецификацији, што обухвата следећу групацију услуга:

* Pružanje usluge korisničke podrške putem telefona «On call» i interneta «On site» radnim danima u radno vreme (ponedeljak – petak od 08 do 16 časova)
* Pružanje usluge korisničke podrške u prostorijama Naručioca u dogovorenom terminu ukoliko nije moguće pružiti podršku putem telefona ili interneta u radno vreme (ponedeljak – petak od 08 do 16 časova)
* Pružanje usluga korisničke podrške putem telefona i interneta van radnog vremena (samo za hitne intervencije)
* Ažuriranje softvera – update koje obuhvata unapređivanje njegove postojeće verzije i prilagođavanje novonastalim zakonskim i drugim promenama
* Usklađivanje softvera u skladu sa zahtevima Naručioca
* Izmene i ažuriranja u softveru u vezi sa izveštajima u okviru postojećih funkcionalnosti
* Tehničku i stručnu podršku u radu sa programskim paketom kao što su unapređenje i uvođenje novih funkcionalnosti u dati sistem:
* Unapređenje ključnih funkcionalnosti neophodnih za obavljanje redovnih dnevnih aktivnosti
* Ispravljanje grešaka nastalih tokom rada korisnika sistema, koja onemogućava rad

У оквиру пружање услуге корисничке подршке путем интернета «Он сите» Извршилац се обавезује да обезбеди помоћ при решавању проблема са предметном апликацијом путем интернета односно путем слања објашњења или решавање проблема путем е-маил-а.

Уколико решавање проблема није могуће путем путем телефона «Он цалл» и/или интернета «Он сите» Извршилац је дужан да пошаље овлашћену особу службе техничке подршке у просторије Наручиоца у договореном термину, најкасније у року од 24 сата на територији Београда, односно 48 сати од пријема захтева за локације ван територије Београда, уколико захтев стигне радним даном до 16.00 часова.

Уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

Трајање уговорних обавеза је временски ограничено на период од 1 године, са могућношћу анексирања Уговора за 2026. годину.

Може се изменити само писаним анексом, потписаним од стране овашћених лица уговорних страна.

**Члан 3.**

Наручилац се обавезује да Понуђачу (Даваоцу услуга) за извршене услуге плати износ од \_\_\_\_\_\_\_\_\_\_ динара без ПДВ-а на месечном нивоу, односно на месечном нивоу са ПДВ-ом износ од \_\_\_\_\_\_\_\_\_\_\_ динара. (попуњава Давалац услуга)

Наведени износ не може прећи износ планиране вредности набавке.

Појединачне цене изражене у понуди су фиксне и не могу се мењати током уговорног периода.

Обавезе преузете у складу са овим уговором  а неизвршене у току године, преносе се и имају статус преузетих обавеза и у наредној буџетској години извршавају се на терет одобрених апропријација за ту буџетску годину.

**Члан 4.**

Наручилац се обавезује да Понуђачу исплати износ цене за извршене услуге са ПДВ-ом, у року од 45 дана од пријема уредно испостављене фактуре, на рачун Понуђача број: \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_ банке. (попуњава Давалац услуга)

Понуђач се обавезује да на сваком рачуну унесе број под којим је Уговор заведен код Наручиоца (заводни број Центра).

**Члан 5.**

Понуђач се обавезује да за обављање послова предвиђених чланом 2. овог Уговора предузме све радње које су неопходне за стварање услова за реализацију, као и да изврши предметну услугу у року од \_\_\_\_\_\_\_\_\_\_\_\_часа (највише 24 часа од дана пријема захтева). (попуњава Давалац услуга).

**Члан 6.**

Наручилац се обавезује:

- да обезбеди услове у објектима Центра за заштиту одојчади, деце и омладине,како би омогућио извршиоцу да обавља уговорене услуге;

* да одреди одговорно лице које ће бити задужено за контакте са Понуђачем (Даваоцем услуга), оверу рачуна, радних сати и др;
* да упозори Понуђача (Даваоца услуга) на чињенице које су посебно важне са аспекта безбедности.

**Члан 7.**

Понуђач се обавезује да услугу из овог Уговора врши у свему под условима набавке и прихваћене понуде.

Ако услуга коју је Понуђач пружио Наручиоцу буде неадекватна односно не одговара неком од елемената садржаном у документацији набавке и прихваћеној понуди, Понуђач одговара по законским одредбама о одговорности за неиспуњење обавезе.

**Члан 8.**

У случајевима одустанка од уговора од стране Понуђача, започињања извршења услуге уз прекорачење рока за извршење услуге, Наручилац може раскинути овај уговор уз наплату уговорене казне у висини од 10% укупно уговорене вредности овог уговора.

**Члан 9.**

Уговор са свим прилозима и целокупном документацијом чува се на месту које гарантује безбедност података који представљају пословну тајну и са којима могу бити упозната искључиво лица која непосредно раде на реализацији уговора, а којима је оправдано потребан приступ таквим информацијама у циљу извршења уговора.

Уговорне стране се обавезују да неће, без потписаног пристанка друге стране, открити трећој страни било коју поверљиву информацију или податке који се односе на пословање уговорних страна, а који су у вези са овим уговором.

Обавеза поверљивости остаће на снази у периоду од 3 (три) године од дана извршења уговора.

**Члан 10.**

Уколико после закључења Уговора наступе околности више силе које доведу до ометања или онемогућавања извршења уговорних обавеза, рокови извршења обавеза уговорних страна ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране погођених вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.

Уговорна страна погођена вишом силом, одмах ће у писаној форми обавестити другу страну о настанку непредвиђених околоности и доставити одговарајуће доказе.

**Члан 11.**

Свака од уговорних страна има право на раскид уговора.

Моментом пријема обавештења о раскиду овог уговора наступа доспелост уговорних обавеза по питању уговорне казне, као и друге последице у складу са законом.

О раскиду уговора, уговорна страна је дужна писменим путем обавестити другу страну. Уговор ће се сматрати раскинутим по протеку рока од 15 дана од дана пријема писаног обавештења.

**Члан 12.**

За све што није предвиђено овим уговором важе одредбе Закона о облигационим односима.

У случају спора уговара се надлежност суда у Београду.

**Члан 13.**

Овај уговор је сачињен у 4 (четири) истоветних примерака, од којих по 2 (два) примерка за сваку уговорну страну.

**ПОНУЂАЧ- ДАВАЛАЦ УСЛУГА НАРУЧИЛАЦ- ПРИМАЛАЦ УСЛУГА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**